หุ้นสหรัฐฯปิดบวกเล็กน้อย
ตลาดหุ้นสหรัฐฯ ปิดบวกเล็กน้อย ดาวโจนส์ เพิ่มขึ้น 48.77 จุด ขณะที่ราคาน้ำมันดิบโลกเพิ่มขึ้น
22 พ.ย. 2555

ตลาดหุ้นสหรัฐฯ ปิดบวกเล็กน้อย ดาวโจนส์ เพิ่มขึ้น 48.77 จุด ขณะที่ราคาน้ำมันดิบโลกเพิ่มขึ้น  หลังอิสราเอลกับฮามาสบรรลุข้อตกลงหยุดยิงช่วยฉุดให้ตลาดหุ้นสหรัฐฯ ปิดบวกเล็กน้อยวานนี้(21พ.ย.) ท่ามกลางมูลค่าการซื้อขายเบาบางที่สุดวันหนึ่งของปี 2012 ก่อนหน้าวันขอบคุณพระเจ้า ขณะที่นักลงทุนยังมีความกังวลต่อวิกฤตหนี้ยูโรโซน       ดัชนีหุ้นดาวโจนส์ เพิ่มขึ้น 48.77 จุด (0.38 เปอร์เซ็นต์) ปิดที่ 12,837.28 จุด แนสแดค เพิ่มขึ้น 9.87 จุด (0.34 เปอร์เซ็นต์)ปิดที่ 2,926.55 จุด เอสแอนด์พี เพิ่มขึ้น 3.20 จุด (0.23 เปอร์เซ็นต์) ปิดที่ 1,391.01 จุด  ขณะที่ราคาน้ำมันดิบโลกเพิ่มขึ้น สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 63 เซนต์ ปิดที่ 87.38 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.03 ดอลลาร์ ปิดที่ 110.86 ดอลลาร์ต่อบาร์เรล